Vimpelin kunnanvaltuusto

**Vimpelin kunnanvaltuusto** on Etelä-Pohjanmaan maakunnassa sijaitsevan Vimpelin kunnan ylin päättävä elin, jonka jäsenet eli valtuutetut valitaan kuntavaaleissa neljän vuoden välein. Kunnanvaltuustossa on 19 paikkaa, joista kymmenen on keskustan hallussa valtuustokaudella 2025–2029. Toiseksi suurin puolue on kokoomus.

Kunnanvaltuuston puheenjohtajana toimii Sirpa Salomäki (kesk.). Ensimmäinen varapuheenjohtaja on Timo Vesala (kok.) ja toinen Lea Vasalampi (kd.).

## Koostumus vaaleittain
Keskusta on ollut perinteisesti Vimpelin suurin puolue. Sen kannatus on ollut yleensä noin 50 prosenttia. Matalimmillaan keskustan kannatus oli vuodesta 1976 lähtien tarkasteltuna vuoden 2021 kuntavaaleissa, jolloin puolue sai 31,2 prosenttia kunnan äänistä. Tällöin keskusta putosi suurimmasta puolueesta toiseksi, mutta vuoden 2025 kuntavaaleissa puolue nousi takaisin suurimmaksi.

Huomattavaa on korkea vasemmistoliiton kannatus muihin Etelä-Pohjanmaan kuntiin verrattuna. Vasemmistoliiton ja sen edeltäjän SKDL:n kannatus oli pitkään maakunnan kunnista korkeinta kuntavaaleissa, viimeksi vuoden 2008 vaaleissa, jolloin kannatus oli 16,4 prosenttia kunnan äänistä. Tähän asti se oli myös ollut Vimpelin toiseksi suurin puolue. Vuoden 2008 vaaleissa perussuomalaiset nousi toiseksi suurimmaksi vasemmistoliiton ohi, ja seuraavissa vaaleissa 2012 perussuomalaiset oli edelleen toiseksi kannatetuin, mutta paikkoja se sai yhtä monta Haloo Vimpeli yhteislistan kanssa. Vuoden 2017 vaaleissa Haloo Vimpeli nousi toiseksi suurimmaksi ja vuonna 2021 se sai eniten paikkoja valtuustosta.

Vihreät ovat asettaneet ehdokkaita Vimpelissä vuosien 1992, 2012 ja 2017 kuntavaaleissa saamatta yhtäkään valtuustopaikkaa. SDP on ollut Vimpelissä mukana jokaisissa kuntavaaleissa, mutta ei ole saanut ehdokkaitaan valtuustoon 2000 vaaleista lähtien. Lisäksi ehdokkaita asettivat pääsemättä valtuustoon kristillisdemokraatit vuosien 1980 ja 2008 vaaleissa sekä perussuomalaiset vuoden 2025 vaaleissa.

## Valtuutetut
### Kausi 2025–2029
Vuoden 2025 kuntavaaleissa kokoomus voitti itselleen neljä paikkaa ja keskusta kolme paikkaa edellisvaaleista. Kannatus nousi eniten kuitenkin keskustalla lähes 19 prosenttiyksikköä. Lisäksi kristillisdemokraatit kasvattivat paikkojaan yhdellä. Vasemmistoliiton paikat pysyivät samana. Suurin häviäjä oli perussuomalaiset, joka menetti kaikki kaksi valtuustopaikkaansa. Myös sosiaalidemokraateilla oli ehdokas Vimpelissä, mutta kannatus ei riittänyt valtuustoon pääsemiseksi. Valitun valtuuston keski-ikä on 54 vuotta. Uusia valtuutettuja valittiin seitsemän.

Vimpelin kunnanvaltuustoon valittiin vaaleissa seuraavat jäsenet kaudelle 2025–2029:

### Kausi 2021–2025
Vuoden 2021 kuntavaaleissa Haloo Vimpeli yhteislista nousi valtuuston suurimmaksi ryhmäksi saatuaan kahdeksan paikkaa. Toiseksi suurin oli keskusta, joka sai seitsemän paikkaa, eli kaksi paikkaa vähemmän viime kuntavaaleista. Vasemmistoliitto ja perussuomalaiset pitivät kaksi valtuutettuaan ja kristillisdemokraatit ainoan valtuutettunsa. Kokoomus pääsi takaisin valtuustoon yhdellä paikalla.

Vimpelin kunnanvaltuustoon valittiin vaaleissa seuraavat jäsenet kaudelle 2021–2025:

## Lähteet
*
*
*
*
*
*
*

### Viitteet